



Z A P I S N I K
s  13. sjednice Vijeća Mjesnog odbora HRELIĆ,
održane dana 9.5.2022.
u objektu mjesne samouprave Ul. Svetog Mateja 93,
s početkom u 18,00 sati


NAZOČNI ČLANOVI VIJEĆA:
Miljenka Plazonić Bogdan, Zrinka Kunić, Danijela Krpan, Marina Havidić, Marinko Orešković

Predsjedava:  Miljenka Plazonić Bogdan, predsjednica Vijeća.

Zapisnik vodi: Miljenka Plazonić Bogdan



	Predsjednica konstatira da su nazočni svi članovi Vijeća, te otvara 13. sjednicu Vijeća Mjesnog odbora. 


USVAJANJE ZAPISNIKA

	Vijeće jednoglasno prihvaća tekst zapisnika 11. sjednice Vijeća MO Hrelić, održane 12.4.2022. i 12. sjednice Vijeća MO Hrelić, održane 22.4.2022.

USVAJANJE DNEVNOG REDA

Na prijedlog predsjednice, Vijeće jednoglasno utvrđuje.

 DNEVNI RED:


1. Informacije o prometnim izazovima naselja i trenutnim aktivnostima po ovoj temi
1. Najava procesa o promjenama GUP-a i prostorne teme za Mjesni odbor Hrelić – izvještaj sa sastanka
1. Pitanja, prijedlozi i obavijesti

Ad 1. 	Informacije o prometnim izazovima naselja i trenutnim aktivnostima po ovoj temi
Predsjednica Vijeća izvijestila je vijećnike o aktualnostima vezanim za prometne izazove u naselju. 
U ulici Havidićeva 22d i 22e su vlasnici samoinicijativno označili na asfaltiranoj površini parkirna mjesta i postavili znak za parkiranje, popreko preko ulice. Vlasništvo tog dijela ulice je po njima privatno. S obzirom da se radi o dijelu ulice koja spaja glavni dio Havidićeva i ulicu Draganići, Sektor za promet grada Zagreba je uputio upit Sektoru za imovinske odnose kako bi se utvrdila pravna situacija na predmetnoj površini, odnosno da li se na predmetnu površnu primjenjuje Zakon o cestama kojim bi ta površina bila vlasništvo Grada Zagreba. Po zaprimanju mišljenja će Sektor za promet informirati i VMO Hrelić o stanju te eventualnim aktivnostima s njihove strane. Do tada nije moguće postupanje. 
Od strane Sektora za ceste dobivena je informacija o trenutnom stanju projekta uređenja ulice Draganići, kojom bi ova ulica dobila kolnik sa pripadajućim nogostupima te odvodnjom i drugim elementima cestovne infrastrukture. Trenutno je u izradi nova verzija projekta za koju će se tražiti suglasnost nadležnih službi (HEP, VIO,..), pošto su prethodni odbacili zbog nedovoljnog poštivanja zakonskih uvjeta za polaganje vodova (koji nisu mogući s obzirom na zatečenu situaciju). Traži se rješenje koje bi u dovoljnoj mjeri zadovoljilo zakonske potrebe i moglo biti prihvaćeno. Očekuje se napredak u narednim tjednima. VMO će biti informiran o narednim koracima. 

Ad 2. 	Najava procesa o promjenama GUP-a i prostorne teme za Mjesni odbor Hrelić – izvještaj sa sastanka

Tijekom ljeta će se provoditi prikupljanje prijedloga za promjene GUPa Grada Zagreba, te je predsjednica informirala o sastanku održanom sa predstavnicima Gradskog ureda za gospodarstvo, ekološku održivost i strategijsko planiranje, koji su predsjednicima MO i vijećnicima VGČ Novi Zagreb Istok održali kratko predavanje o procesu prikupljanja prijedloga te potakli MO da daju svoje prijedloge u cilju poboljšanja GUPa. Svaki građanin ima mogućnost dati prijedlog za izmjene GUPa, kao i MO i GČ. Na prijedlog predsjednice dogovoreno je da se do sljedeće sjednice napravi radni sastanak na ovu temu te da tako nastali prijedlozi budu predmet sljedeće sjednice VMO. Vijećnicima će biti proslijeđene informacije sa navedenog sastanka. 

Ad 3. Pitanja, prijedlozi i obavijesti

[bookmark: _GoBack]Predsjednica je pozvala vijećnike da se pridruže javnoj tribini Novi Zagreb koja se održava 14.05.2022 u MSU, s ciljem razgovora o konkretnim akcijama za Novi Zagreb: http://www.msu.hr/dogadanja/novinovi-zagreb-javna-tribina/951.html


Dovršeno u 19:45 sati.


Zapisnik izradila: 
Miljenka Plazonić Bogdan



KLASA: 024-08/22-003/952
URBROJ:  251-13-11-9-22-2
Zagreb, 09. svibnja 2022. 

						                       Vijeća Mjesnog odbora 
									Hrelić						
                                                                                            Miljenka Plazonić Bogdan



